Gnaeus Domitius Afer

Gnaeus Domitius Afer (natus ignoto anno, mortuus anno 59) senator Romanus et orator praeclarus fuit.

 Origo 
Afer humili loco Nemausi in Gallia Narbonensi provincia natus est.

 Cursus honorum 
Anno 25 praetor electus est, tum delator in senatu fuit: Anno 26 Claudiam Pulchram, quae amica Agrippinae, Germanici uxoris, erat, accusavitDio Cassius 59.19.. De delatore iuvene Tacitus dixit: "is recens praetura, modicus dignationis et quoquo facinore properus clarescere, crimen impudicitiae, adulterum Furnium, veneficia in principem et devotiones obiectabat. Afer primoribus oratorum additus, divulgato ingenio et secuta adseveratione Caesaris qua suo iure disertum eum appellavit. mox capessendis accusationibus aut reos tutando prosperiore eloquentiae quam morum fama fuit, nisi quod aetas extrema multum etiam eloquentiae dempsit, dum fessa mente retinet silentii impatientiam".Tacitus, Annales, IV 52.
Anno 39 a Caligula matrem ulcisci cupienti in senatu longa oratione accusatus, arte oratoria imperatoris velut fractus nihil respondit nisi imparem esse tam diserto adversario simulavit : qua una ratione damnationem vitavit, dum victoria elatus et sese magnum oratorem iam credens Caligula ad clementiam sese convertitCassius Dio LIX 19. Quin etiam statim consul suffectus  cum ipso Caligula designatus est, dimissis  ante tempus prioribus consulibusCassius Dio LIX.20. Anno 49 curator aquarum factus estFrontinus, De Aquis urbis Romae, 102,8-9. Claudio imperatore etiam patronus fuit. Anno 59 ebriositate mortuus estTacitus, Annales XIV,19. Heredes filios adoptivos fecitGaius Plinius Caecilius Secundus, Epistulae VIII 18,5-8.

 Opera 
Afer orator maximus sui aetatis aestimatus estTacitus, Dialogus de oratoribus, XIII 3. De eius orationibus fragmenta tantum supersunt:
Pro CloatiliaQuintilianus, Institutio oratoria VIII 5,16
Pro Voluseno Catuloibidem, X 1,24
Pro Laeliaibidem IX 4,31
Pro Taurinis.
Quintilianus praeterea nonnulla urbane dicta ex orationibus recitavitibidem VI 3,42.

 Notae 

Categoria:Oratores
Categoria:Consules
Categoria:Praetores
Categoria:Senatores
Categoria:Mortui 59
Categoria:Nati saeculo 1 a.C.n. aut 1
Categoria:Incolae Galliae
Categoria:Scriptores Italiae
Categoria:Auctores Latini antiqui
Afer, Gnaeus